På Microsoft Windows, er SDL en «wrapper» for DirectX, som igjen kommuniserer med grafikkdriveren. Eldre versjoner av SDL brukte DirectX 5, men SDL 1.2 krever DirectX 7 som standard. Sam Lantinga uttrykte i 2000 planer om å bruke DirectX 8 i fremtiden, og per 2021 støtter SDL versjon 2.0.x standardmessig DirectX 9, men kan håndtere opptil DirectX 11. Programvaren støtter i tillegg de grafiske systemene OpenGL, Xlib for X11-vindussystemet, samt nyere grensesnitt som Vulkan og EGL i samspill med Wayland.